– Se nostaa hieman energiatasoja, avartaa näkökantoja, mutta ei kuitenkaan sekoita päätä ja johda ”tripille”, sanoo psykedeelien lääkekäyttöä tutkinut Rick Doblin artikkelissa.

Psykedeelejä tutkinut psykologi James Fadiman puolestaan oli kommentoinut aihetta Vice-lehdelle ja sanonut, että pieni määrä LSD:tä auttaa ihmisiä myös nukkumaan ja syömään paremmin.

Monimutkaiset asiat eivät onnistu

Suomalaisasiantuntijan mukaan mikroannostelun mekanismi eli se, miten annostus toimii, tiedetään jo hyvin.

– Se hillitsee aivojen etuosia, jotka suunnittelevat tulevaisuutta ja murehtivat menneisyyttä, eli henkilö keskittyy tässä ja nyt tapahtuviin asioihin. Tärkeysjärjestys siis puuttuu tietyiltä osin, farmakologian dosentti Markus Storvik Itä-Suomen yliopistosta sanoo.